Σατόσι Κον

Ο Σατόσι Κον (, Kon Satoshi, 12 Οκτωβρίου 1963 – 24 Αυγούστου 2010) ήταν Ιάπωνας σκηνοθέτης, animator, σεναριογράφος και εικονογράφος μάνγκα. Ανάμεσα στις δουλειές του ξεχωρίζουν τα διακεκριμένα φιλμ Perfect Blue (1997), Millennium Actress (2001), Tokyo Godfathers (2003) και Paprika (2006), καθώς και η τηλεοπτική σειρά Paranoia Agent (2004). Όλες οι σκηνοθετικές δουλειές του έχουν γίνει για λογαριασμό της εταιρείας Madhouse ενώ χαρακτηρίζονται από ρεαλιστικούς χαρακτήρες, περίπλοκες ψυχολογικές καταστάσεις και την ανάμειξη των ονείρων με την πραγματικότητα.

 Βιογραφία 
Γεννήθηκε και μεγάλωσε στο Σαππόρο του νησιού Χοκάιντο. Φοίτησε στην ακαδημία τεχνών Μουζασίνο με σκοπό να γίνει ζωγράφος. Αποφοιτώντας ξεκίνησε να δουλεύει με τον Κατσουχίρο Οτόμο στο μάνγκα World Apartment Horror. Η είσοδος του στα άνιμε έγινε με την ταινία Roujin Z (1991) του Οτόμο, στην οποία εργάστηκε ως σχεδιαστής σκηνικών. Οι πρώτες δουλειές του Κον ήταν έντονα επηρεασμένες από τον Οτόμο. Το σκηνοθετικό του ντεμπούτο έγινε με το ψυχολογικό θρίλερ Perfect Blue (1997), που επηρεάστηκε από τα δημιουργήματα του Φίλιπ Κ. Ντικ. Μετά από δύο ακόμα επιτυχημένες ταινίες, τα Millennium Actress και Tokyo Godfathers, ξεκίνησε να δουλεύει στην τηλεόραση με την σειρά Paranoia Agent (2004). Η σειρά διερευνούσε θέματα όπως ο ανθρώπινος ψυχισμός και τα αρχέτυπα μέσα στο πλαίσιο της μοντέρνας ιαπωνικής κουλτούρας. Το 2006 ολοκλήρωσε την ταινία Paprika που έγινε επιτυχία και διανεμήθηκε σε παγκόσμιο επίπεδο μέσα στο 2007.

Ο Κον στα έργα του πολύ συχνά μπλέκει τα όρια φαντασίας και πραγματικότητας σε σημείο που η διάκριση μεταξύ τους να μην είναι πλέον εφικτή. Ασχολείται επίσης με θέματα που τα παραδοσιακά anime δεν θίγουν. Στο Tokyo Godfathers (2003) ασχολήθηκε με τους άστεγους των μεγαλουπόλεων, θέμα που αποφεύγεται στις ταινίες του ιαπωνικού σινεμά.

Απεβίωσε στις 24 Αυγούστου του 2010 λίγο πριν τα 47α γενέθλια του, από καρκίνο στο πάγκρεας.

 Φιλμογραφία 
ΈτοςΤίτλοςΣκηνοθεσίαΣεναριογραφίαAnimatorΣημειώσεις1991World Apartment HorrorΝαιΤαινία. Βασισμένη στο μάνγκα του Κον με τον ίδιο τίτλο.1991Roujin ZΝαιΤαινία. Background animator.1992Hashire Melos!ΝαιΤαινία. Layout animator.1993Patlabor 2ΝαιΤαινία. Layout animator.1994JoJo's Bizarre AdventureΝαιΝαιOVA. Animator στο επεισόδιο 2. Σκηνοθεσία στο επεισόδιο 5.1995MemoriesΝαιΝαιΤαινία ανθολογία. Σεναριογραφία, σχεδιασμός φόντου, και layout animator του Magnetic Rose.1997Perfect BlueΝαιΝαιΤαινία. Σκηνοθεσία, προσαρμογή σεναρίου1998Detatoko PrincessΝαιOVA.2001Millennium ActressΝαιΝαιΤαινία. Σκηνοθεσία, συγγραφή πρωτότυπου σεναρίου, σχεδιασμός χαρακτήρων2003Tokyo GodfathersΝαιΝαιΤαινία. Σκηνοθεσία, συγγραφή πρωτότυπου σεναρίου.2004Paranoia AgentΝαιΝαιΤηλεοπτική σειρά. Σκηνοθεσία, σεναριογραφία και  storyboards για το opening και τα επεισόδια 1, 9 και 13.2006PaprikaΝαιΝαιΤαινία. Σκηνοθεσία, σεναριογραφία.2008Good MorningΝαιΝαιΤαινία μικρού μήκους. Μέρος του Ani*Kuri15.ΑναμένεταιDreaming MachineΝαιΝαιΤαινία. Σκηνοθεσία, σεναριογραφία. Η παραγωγή σταμάτησε μετά το θάνατο του Κον.

 Βιβλιογραφία 

 Μάνγκα 
ΈτοςΤίτλος1984Toriko (虜)1990Tropic of the Sea (海帰線)1990Akira1991World Apartment Horror (ワールド・アパートメントホラー)1994Seraphim: 266613336 Wings (セラフィム 2億6661万3336の翼)1995–1996Opus

 Άλλα έργα 
ΈτοςΤίτλοςΕκδότηςISBN2002Kon's Tone: The Road to "Millennium Actress" (コンズ・トーン: 「千年女優」への道)Shobunsha Publications978-47949654622002Chiyoko: Millennial Actress (千年女優画報―『千年女優』ビジュアルブック)Kawade Shobō Shinsha978-43099051122003Tokyo Godfathers: Angel Book (東京ゴッドファーザーズ・エンジェルブック)Takarajimasha978-47966368032011The Anime Works of Satoshi Kon (今 敏アニメ全仕事)G.B. Co. Ltd.978-49018419482012Kon's Tone II2015Perfect Blue Storyboard Collection (今敏 絵コンテ集 PERFECT BLUE)Fukkan978-48354514112015Dream Fossil: The Complete Stories of Satoshi KonVertical Comics978-19412202452015The Art of Satoshi KonDark Horse Comics978-1616557416

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Σατόσι Κον στην IMDb

Κατηγορία:Σκηνοθέτες κινουμένων σχεδίων
Κατηγορία:Ιάπωνες σεναριογράφοι
Κατηγορία:Madhouse
Κατηγορία:Ιάπωνες σκηνοθέτες κινηματογράφου